Document ID: /roh_data/filtered/fineweb-2-filterrobots_roh.jsonl.gz/36408

Actualmain paran bleras persunas da s’infectar cun il coronavirus en Svizra. Quai mussan las valurs dal virus en l’aua da sereneras regiunalas che l’Uffizi federal da sanadad ha publitgà. Tenor quai è la concentraziun dal virus en tschertas sereneras uschè auta sco l'ultima giada la stad 2022 – uschia per exempel en las regiuns da Lucerna, Winterthur, Bülach u Bremgarten.
Betg dapli pazients da corona en l'ospital
Tuttina na dettia betg dapli pazients da corona, hai num da vart da l’ospital universitar da Turitg. Tenor las cifras dal BAG dominescha actualmain surtut la varianta omicron XBB. Questa varianta dal coronavirus chaschunia per regla in dafraid mulestus, fevra u strucca. Quant bleras persusan ch'han propi s'infectà, na possian ins betg dir perquai ch'i na vegn strusch pli testà.